[bookmark: _GoBack]
	[image: ]
Π .Ο . Π . Σ .
ΠΑΝΕΛΛΗΝΙΑ ΟΜΟΣΠΟΝΔΙΑ
ΠΟΛΙΤΙΚΩΝ ΣΥΝΤΑΞΙΟΥΧΩΝ
Τηλ. 210 8253544 / 210-8810013/ fax:210-8819035
Τροίας 43, 
ΕΤΟΣ  ΙΔΡΥΣΗΣ 1947 
email: omopolit@otenet.gr
www.popsdimosiou.gr

	






Αθήνα, 6/7/2026  







ΔΕΛΤΙΟ ΤΥΠΟΥ

Θέμα: Ανακοίνωση- δέσμευση για τις συντάξεις χηρείας

Η τεκμηριωμένη ανάλυση και παρουσίαση αιτημάτων που κάθε φορά τίθενται από την Ομοσπονδία μας –ΠΟΠΣ- και σε κοινή συμπόρευση με τις Συνταξιουχικές Οργανώσεις του Δημοσίου και του Ιδιωτικού Τομέα οδηγούν σε οργανωμένη διεκδίκηση και σε πάρα πολλές περιπτώσεις φέρνουν θετικά αποτελέσματα.
Η πολυετής επιμονή μας, η διαρκής ενημέρωση των μελών μας και οι παραστάσεις μας τόσο στην κυβέρνηση όσο και στα πολιτικά κόμματα, έπεισαν την κυβέρνηση, δια της κ. υπουργού, να ανακοινώσει ότι θα αντιμετωπίσει την αδικία στο σοβαρότατο κοινωνικό και οικονομικό πρόβλημα των συντάξεων χηρείας. 
Το συγκεκριμένο θέμα των συντάξεων χηρείας, το οποίο πράγματι είναι υψηλής σημασίας και έχει άμεσο ενδιαφέρον για εκατοντάδες χιλιάδες συνταξιούχους, δικαιούχους σύνταξης χηρείας, μετά την ανακοίνωση της υπουργού Εργασίας, ανοίγει τον δρόμο μιας νομοθετικής ρύθμισης που, όπως δήλωσε και η ίδια η υπουργός, έρχεται πολύ σύντομα και μάλλον εντός του τρέχοντος μηνός Ιουλίου, για να δώσει τις απαιτούμενες απαραίτητες και δίκαιες λύσεις.
Συγκεκριμένα: 
Η Υπουργός Εργασίας και Κοινωνικής Ασφάλισης κ. Νίκη Κεραμέως κατά τη συζήτηση του νομοσχεδίου «Ενίσχυση της εφαρμογής της ισότητας της αμοιβής μεταξύ ανδρών και γυναικών για όμοια εργασία ή για εργασία ίσης αξίας και λοιπές διατάξεις - Ενσωμάτωση Οδηγίας (Ε.Ε.) 2023/970 - Συνταξιοδοτικές ρυθμίσεις», μιλώντας στην ολομέλεια της Βουλής, προανήγγειλε από το βήμα της Βουλή ότι στο άμεσο χρονικό διάστημα θα φέρει στη βουλή νομοθετική πρωτοβουλία η οποία, μεταξύ άλλων, αποκαθιστά το άδικο και απάνθρωπο νομοθέτημα του νόμου Κατρούγκαλου που αφορά τις συντάξεις χηρείας, το οποίο μετά την τριετία μετατρέπει το ύψος της σύνταξης χηρείας από 70% σε 35%. Ακόμα διαγράφονται όσα αποδόθηκαν και δεν παρακρατήθηκαν μετά την τριετία και έτσι δεν θα υπάρχει απαίτηση επιστροφής αχρεωστήτως καταβληθέντων.
Πράγματι, αυτή η νομοθετική διόρθωση είναι σωστή αλλά σίγουρα πρέπει να ενταχθούν στη ρύθμιση και τέσσερις ακόμη παρεμβάσεις:
1. Η ενοποίηση των συντάξεων χηρείας στην ίδια ρύθμιση. Το δίκαιο είναι να αντιμετωπιστούν με τα ίδια χαρακτηριστικά οι πριν το 2016 ανάλογες συντάξεις με όσες βγήκαν μετά το 2016 (Ν.4611/2019)
2. Ισότιμη αντιμετώπιση των περιπτώσεων χηρείας που συνταξιοδοτήθηκαν με το Ν.4387/2016 και είδαν τις συντάξεις τους, σε εφαρμογή του ως άνω νόμου, μετά την τριετία να μειώνονται στο 35%.
3. Η πρώτη σύνταξη που θα επιλέγει ο συνταξιούχος να αποδίδεται στο 100% εφ’ όρου ζωής.
4. Καμία σύνταξη χηρείας να μην είναι μικρότερη από την εθνική σύνταξη. 

